PAGE  


2241. Sülysáp, Szent István tér 1.
Telefon, fax: (06-29) 435-001, (06-29) 435-003

NYILVÁNOS
Szám: 5100-2/2013
Előterjesztést készítette: Seprősné Cseri Ágota irodavezető
Előterjesztés elkészítésének időpontja: 2013. április 24.
Előterjesztést véleményezi: PTÜB
Döntés módja: nyílt szavazás, minősített szótöbbség

Mellékletek: Szöveges beszámoló (előterjesztéshez csatolva), Rendelettervezetek (költségvetés + zárszámadás), Kiegészítő melléklet, Könyvvizsgálói jelentés
E L Ő T E R J E S Z T É S

Sülysáp Nagyközség Önkormányzata Képviselő-testületének

2013. április 29-én tartandó rendkívüli ülésére

2. napirendhez

Tárgy:
Sülysáp Nagyközség Önkormányzata 2012. évi gazdálkodásáról szóló beszámoló (zárszámadás) elfogadása
Tisztelt Képviselő-testület!

Az államháztartásról szóló 2011. évi CXCV. törvény 91. §-a szerint a jegyző által elkészített zárszámadási rendelettervezetet a polgármester a költségvetési évet követő negyedik hónap utolsó napjáig terjeszti a képviselő-testület elé. A képviselő-testület a zárszámadásról rendeletet alkot.

A zárszámadási rendelettervezet előterjesztésekor a képviselő-testület részére tájékoztatásul a következő mérlegeket és kimutatásokat kell bemutatni:

a) a 24. § (4) bekezdése szerinti mérlegeket, kimutatásokat azzal, hogy az előirányzat felhasználási terven a pénzeszközök változásának bemutatását kell érteni,

b) a helyi önkormányzat adósságának állományát lejárat, a Stabilitási tv. 3. §-a szerinti adósságot keletkeztető ügyletek, bel- és külföldi irányú kötelezettségek szerinti bontásban,

c) a vagyonkimutatást, és

d) a helyi önkormányzat tulajdonában álló gazdálkodó szervezetek működéséből származó kötelezettségeket, a részesedések alakulását.

Mindezek alapján a 2012. évi zárszámadási beszámolót és rendeletet, valamint a még szükséges záró költségvetés-módosítást ezúton a tisztelt Képviselő-testület elé terjesztem.
.../2013. (IV. 29.) ÖKT határozati javaslat
Sülysáp Nagyközség Önkormányzatának Képviselő-testülete 
1./ az Önkormányzat 2012. évi gazdálkodásáról szóló zárszámadási beszámolót elfogadja, továbbá

2./ a gazdálkodásról készült független könyvvizsgálói jelentésben foglaltakat tudomásul veszi, 

3./ felkéri a polgármestert a szükséges intézkedések megtételére.

Határidő: azonnal
Felelős: polgármester

Sülysáp, 2013. április 24.

Horinka László s.k. 


polgármester
Láttam!

Sülysáp, 2013. április 24.

Tóth Krisztina s.k.
jegyző


MELLÉKLET

BESZÁMOLÓ
Sülysáp Nagyközség Önkormányzata

2012. évi gazdálkodásáról

Sülysáp Nagyközség Önkormányzata államháztartásról szóló 2011. évi CXCV. törvény 91. §-a, valamint az államháztartás szervezeti beszámolási és könyvvezetési kötelezettségeinek sajátosságairól szóló 249/2000. (XII. 24.) Korm. rendelet 7. § (1) és 10. § (5) bekezdése alapján az alábbiak szerint számol be a 2012. évi gazdálkodásáról:

Önkormányzati feladatellátás általános értékelése

A Sülysáp Nagyközség Önkormányzata által ellátandó közszolgáltatási feladatok körét 2012. évben is elsősorban a helyi önkormányzatokról szóló 1990. évi LXV. törvényben előírtak, ezen túlmenően pedig szakmai-ágazati törvények, rendeletek határozták meg. 

Az önként vállalt feladatok köre az önkormányzat ágazati feladatait áttekintve szinte minden területen megjelent, úgymint a sport, a kulturális élet, a hitélet, az ifjúságvédelem és -nevelés, a szociális és idősellátás, a közrend-közbiztonság stb. területén. Ezt támasztják alá a beszámolóban kimutatott pénzeszközátadások (alapítványoknak, egyesületeknek, civil szervezeteknek stb.) összegei.

Az Önkormányzat kötelező és önként vállalt feladatait saját költségvetési szerveivel, intézményeivel, általa alapított gazdasági társaság segítségével, valamint vásárolt közszolgáltatások révén látta el, ily módon teljes körűen gondoskodott azon feladatok ellátásáról, melyeket a törvények, rendeletek számára előírtak. 

A költségvetési intézmények feladatai az alapító okiratokban, míg az egyéb módon ellátott feladatok szerződésekben kerültek rögzítésre.

A feladatok ellátásánál az Önkormányzat – a csökkenő normatívák ellenére – a minőség szinten tartására törekedett, illetve a költségvetés végrehajtása során kiemelt cél volt a takarékos gazdálkodás, és a kintlévőségek minél nagyobb arányú behajtása, beszedése. 

Bevételi források és kiadások alakulása

A likviditás biztosítása érdekében 40.000.-Ft folyószámla hitelkeret áll rendelkezésre, ezzel is biztosítva mind az intézmények működésének finanszírozását, mint az egyéb feladatok pénzügyi fedezetét.

A kötvénykibocsátásból származó szabad források folyamatosan lekötésre kerültek, ami szintén többletbevételt eredményezett.
A teljesített bevételi főösszege 1.031.072 e Ft, amely a módosított előirányzathoz viszonyítva 69,22 %-ra teljesült. A korábbi évhez viszonyítva a saját bevételek alacsonyabb szinten teljesültek, de ennek a magyarázata, hogy a tervezett befektetéseink beváltására nem volt szükség.
A költségvetés kiadási főösszege 1.022.446 e Ft, a módosított előirányzathoz képest 68,76 %-ra teljesült (a kiadások részletezését az 1. melléklet tartalmazza).

2012. évben beruházási és fejlesztési kiadások összege 42.310 e Ft volt, itt a tervezetthez képest 28 %-os túllépés mutatkozik, aminek az oka, hogy több projekt lezárása (pl. Polgármesteri Hivatal akadálymentesítése) áthúzódott az előző évről, így a még fennmaradt támogatási részek 2012-ben került elszámolásra. 

Sülysáp Nagyközség Önkormányzata jelentős összeget fordított a civil és egyéb szervezetek támogatására, aminek összege a beszámolási időszakban összességében, a költségvetési sorokon egyedileg felvett támogatottakkal együtt 9.586 e Ft volt. Ennek igénylésére és elszámolására külön rendelet vonatkozik.

Szociális juttatások összege 80.680 e Ft, ami 2.450 főt érint: a lakosság 31,12 %-a részesül valamilyen támogatásban. A legmagasabb összeget a gyermekétkeztetés, illetve a lakásfenntartási támogatás teszi ki.

A korábban kibocsátott kötvények kamataira 27.816 e Ft került kifizetésre, aminek fedezetét a még fel nem használt összeg banki lekötött betétei adták. A törlesztés évi összege 74.228 e Ft volt.

Sülysáp Nagyközség Önkormányzata által alapított önállóan működő intézmények kiadásait és bevételeit külön mellékletek tartalmazzák. 
2012. évben minden intézmény önálló költségvetést és beszámolót, illetve negyedéves PM infót és mérlegjelentést küld a Magyar Államkincstár felé.

Sülysáp Nagyközség Önkormányzatának gazdálkodása 2012. évben kiegyensúlyozott volt, erről tényszerű összképet a beszámoló táblák és a kiegészítő melléklet nyújtanak. A vagyoni és egyéb pénzügyi helyzet alakulását a Kiegészítő melléklet tartalmazza.
Sülysáp, 2013. április 24.

Seprősné Cseri Ágota s.k.

adó- és pénzügyi irodavezető

